Flughaveno Stutgarto

La flughaveno Stutgarto (IATA-kodo: STR, ICAO-kodo: EDDS) - germane Flughafen Stuttgart, ĝis la jaro 2000 Flughafen Stuttgart-Echterdingen - estas internacia flughaveno en la germana urbo Stutgarto. Ĝi plejparte situas sur la teritorio de la urboj Leinfelden-Echterdingen kaj Filderstadt, tuj sude de la urbo Stutgarto, rande de la germana aŭtovojo A8. La unuaj flughavenaj instalaĵoj konstruiĝis en 1936, sed en sia nuna formo la flughaveno ekestis inter la jaroj 1995 kaj 2004. Temas pri la plej granda flughaveno de la germania federacia lando Baden-Virtembergo, kaj laŭ la stato komence de 2015 ĝi okupas la sesan lokon inter la plej grandaj flughavenoj en Germanio.. Laŭ decido de la 15-a de julio 2014 la flughaveno honorige al la en novembro 2013 mortinta politikisto Manfred Rommel, kiu de 1974 ĝis 1996 estis la ĉefurbestro de Stutgarto, renomiĝis „Flughafen Stuttgart – Manfred Rommel Flughafen“. Referencoj